**Պատմություն**

 **1-ին և 3-րդ հարթակներ**

**9-րդ շաբաթ**

**Նախորդ դասին սովորեցինք պատմությունից մի քանի հետաքրքիր դրվագների մասին**

* **Ձիրավի ճակատամարտ**
	+ Ե՞րբ է եղել Ձիրավի ճակատամարտը։
	+ Ո՞վ էր հայկական բանակի հրամանատարը կռվի ժամանակ։
	+ Ի՞նչու էին պարսիկները փղեր բերել։
	+ Ո՞վ էր Հմայակ Մամիկոնյանը։ Ի՞նչ գիտենք նրա մասին։
	+ Պատմի՛ր, ինչպե՞ս հայերը փորձեցին հաղթել պարսիկներին։
* **Արշակ Բ և Շապուհ**
	+ Ո՞վ էր Շապուհը։ Ի՞նչ էր ցանկանում անել Շապուհը։
	+ Ո՞վ էր Արշակ Բ-ն։ Ո՞ր արքայատոհմից էր Արշակ Բ-ն։
	+ Կարողացա՞վ հայոց արքա Արշակը հաղթել Շապուհին։
	+ Ի՞նչ խարդախության դիմեց Շապուհը։
	+ Ինչպե՞ս փորձեց Շապուհը Արշակի հավատարմությունը։
	+ Ինչպե՞ս էր Արշակը խոսում Արշակը ,երբ քայլում էին պարսկական հող ու ջրի վրայով։
	+ Ինչպե՞ս էր Արշակը խոսում հայոց հող ու ջրի վրայով քայլելիս։
	+ Քո կարծիքով ինչո՞ւ էր Արշակը այդպես փոփոխում իր մտադրությունը։
	+ Ի՞նչն էր ուժ և համարձակություն տալիս տալիս Արշակին։
	+ Եթե դու լինեիր Արշակի փոխարեն,ինչպե՞ս կվարվեիր։
* **Քրիստոնեության ընդունումը՝ որպես պետական կրոն**
	+ Ե՞րբ Հայաստանը դարձավ քրիստոնյա երկիր:
	+ Ո՞ր թագավորի ժամանակ Հայաստանը դարձավ քրիստոնյա երկիր:
	+ Ո՞վ էր Հայաստանի առաջին կաթողիկոսը:
	+ Բացատրիր կաթողիկոս բառի իմաստը: Ո՞վ է կաթողիկոսը եկեղեցու համար:
	+ Ո՞րն էր Հայաստանի մայրաքաղաքն այդ ժամանակ:
	+ Ինչպե՞ս էր կոչվում կաթողիկոսի նստավայրը:
	+ Ինչպե՞ս որոշվեց կաթողիկոսի նստավայրի կառուցման վայրը:
	+ Գրիգոր Լուսավորիչն ինչքա՞ն ժամանակ կառավարեց հայ եկեղեցին:
* **Մայր աթոռ Սուրբ Էջմիածին**
	+ Որտե՞ղ է գտվում Մայր Աթոռ Սուրբ Էջմիածինը:
	+ Ե՞րբ Հայաստանը դարձավ քրիստոնյա երկիր:
	+ Ո՞վ է Հայաստանի առաջին կաթողիկոսը:
	+ Ի՞նչ է նշանակում կաթողիկոս:
	+ Որտե՞ղ է Գրիգոր Լուսավորիչը որոշում կառուցել մայր եկեղեցին:
	+ Պատմիր ինչպես է եկեղեցու կառուցման վայրը որոշվում:
	+ Ինչպե՞ս են կոչում եկեղեցին և ինչու:
	+ Ե՞րբ և ո՞ւմ կողմից է վերակառուցվել եկեղեցին:

**Ազատագրական ճակատամարտերը 5-րդ դարում**

**Ավարայրի ճակատամարտ**

Պարսկաստանը վերացրեց Արշակունիների հայոց թագավորությունը։ Հայաստանը դարձավ Պարսկաստանի մարզերից մեկը։ Շապուհին հաջորդեց Հազկերտ թագավորը։ Նա ցանկանում էր Հայաստանի ժողովրդին կրոնափոխ անել։

 **449թ** Հազկերտը հրովարտակ ուղարկեց Հայաստան՝ պահանջելով հրաժարվել քրիստոնեությունից և ընդունել իրենց զրադաշտական (կրակապաշտական) կրոնը։ Հայերը մերժում են։ Զայրացած Հազկերտը իր մոգերին ուղարկում Հայաստան, որպեսզի մեկ տարվա ընթացքում կրոնափոխ անեն հայ ժողովրդին, քանդեն եկեղեցիները և ատրուշաններ (կրակարաններ) կառուցեն։

Բայց ոտքի կանգնեց ողջ ժողովուրդը և սպարապետ **Վարդան Մամիկոնյանի** ղեկավարությամբ որոշեց պաշտպանվել։

Պատերազմը տեղի է ունենում **451** թվականի **մայիսի 26-ին** Ավարայրի դաշտում **Տղմուտ** գետի ափին։ Պարսկական մոտ 200 հազարանոց բանակը կռվում է հայկական 66 հազարանոց բանակի դեմ՝ **Վարդան Մամիկոնյանի** հրամանատարությամբ։

 **«Չգիտակցված մահը՝ մահ է, գիտակցված մահը՝ անմահություն» -** այս էր նշանաբանը։ Վարդան Մամիկոնյանը հերոսաբար զոհվեց մարտի դաշտում։

Ճիշտ է, հայերը չհաղթեցին Ավարայրի ճակատամարտում, սակայն նրանց քաջությունից վախեցած Հազկերտը հրաժարվեց հայերին հավատափոխ անելու իր ծրագրից և մեղմացրեց ճնշումը հայերի նկատմամբ։

**Հարցեր և առաջադրանքներ**

* Ե՞րբ Պարսկաստանը վերացրեց Արշակունիների արքայատոհմը։
* Ի՞նչ հրովարտակ ուղարկեց Հազկերտը Հայաստան։
* Ընդունեցի՞ն հայ նախարարները Հազկերտի պահանջը հայերի հավատափոխվելու մասին։
* Ո՞վ էր հայկական զորքերի սպարապետը։
* Ե՞րբ պարսկական բանակը մտավ Հայաստան։
* Ինչքա՞ն էր պարսկական զորքը։ Ինչքա՞ն էր հայկական զորքը։
* Ե՞րբ սկսվեց Ավարայրի ճակատամարտը և որտե՞ղ։
* Ինչպե՞ս էին կռվում հայերը։
* Ինչո՞վ ավարտվեց ճակատամարտը։
* Ի՞նչ փոխվեց հայերի կյանքում ճակատամարտից հետո։

**Վահանանց պատերազմը**

**30 տարի անց** պարսիկները նորից ուժեղացրին ճնշումները և կրկին ուզում էին իրականացնել հայերի հավատափոխման իրենց ծրագիրը։

**481թ** պարսից **Պերոզ** արքան զորաբանակ է ուղարկում Հայաստան և Վրաստան։ Երկրի կառավարիչ է նշանակվում նախարար **Սահակ Բագրատունին**, իսկ սպարապետն էր **Վահան Մամիկոնյանը**։

Վահան Մամիկոնյանը փոքրաթիվ ուժերով կարողանում է ջախջախել պարսիմերի 7 հազարանոց բանակը։

Հաջորդ տարի **482թ**, պարսկական բանակը մեծ ուժերով գալիս է Հայաստան։ **Ներսեհապատ** գյուղի մոտ Վահան Մամիկոնյանը վրացական օգնական ուժերի հետ ջարդում է պարսիկներին և փախուստի մատնում։

Պարսիկները մեկ անգամ էլ են մեծ բանակ են ուղարկում Վրաստան և այս անգամ կարողանում են հաղթել հայ-վրացական զորքին։ Պարսիկները սկսում են ավիրել Հայաստանը և պատժել հայերին։ Վահան Մամիկոնյանը մնացած իր հավատարիմ զինակիցներով գնում է լեռները և շարունակում կռվել պարսիկների դեմ։

Պարսիկները ոչ մի կերպ չկարողացան բռնել նրան։ Վահան Մամիկոնյանին կոչեցին **Գայլ Վահան**։ Պարսկաստանի վրա հարձակվեցին Պարսկաստանի թշնամիները, և պարսիկները, չկարողանալով կռվել երկու ճակատով, հաշտություն խնդրեցին հայերից։ Պարսկաստանը հրաժարվում է հայերի հավատափոխության ծրագրից։

Այսպիսով` 5-րդ դարի հայ հերոսական ազատագրական պատերազմների շնորհիվ Հայաստանն ունեցավ ներքին ինքնուրույնություն և անկախություն։ Մեր սերուդները երբեք չեն մոռանում մեր նահատակներին և հերոսներին։

**Հարցեր և առաջադրանքներ**

* Ե՞րբ պարսիկները նորից անցան հայերին հավատափոխելու իրենց ծրագրերին։
* Ո՞ւմ են նշանակում Հայաստանի կառավարիչ։
* Ո՞վ է դառնում հայկական զորքերի հրամանատար՝ սպարապետ։
* Ո՞վ էր Վահան Մամիկոնյանը։
* Ինչպե՞ս սկսվեց ապստամբությունը։
* Ե՞րբ և որտե՞ղ տեղի ունեցավ առաջին հաղթական ճակատամարտը։
* Ինչպե՞ս Վահան Մամիկոնյանը շարունակեց պայքարը։
* Կարողացա՞ն պարսիկները բռնել Վահան Մամիկոնյանին։
* Ի՞նչ էր Վահան Մամիկոնյանի մականունը և ինչո՞ւ։
* Ինչո՞վ ավարտվեց Գայլ Վահանի գլխավորած ազատագրական պատերազմը։
* Ի՞նչ նշանակություն ունեցան 5-րդ դարի ազատագրական պատերազմները Հայաստանի համար։
* Արդյո՞ք մեր ժողովուրդը մոռանում է հայրենիքի ազատագրության և հավատքի համար նահատակված անցյալի իր հերոսներին։